
GRIT: Bakat Vs Usaha - Bagaimana Untuk 
Berjaya Dalam Hidup Menurut Kajian Psikologi 


Abstrak: Tulisan ini merupakan dapatan saya dari pembacaan buku bertajuk GRIT tulisan Angela 
Duckworth yang telah diterjemahkan ke dalam Bahasa Melayu. Buku ini berkisar tentang soalan 
kejayaan manusia dalam hidup. Apa yang menyebabkan manusia berjaya? Apakah ciri utama yang 


diperlukan oleh manusia untuk berjaya? Adakah bakat semula jadi atau usaha keras tanpa putus 


asa? Dalam banyak ciri-ciri ini pula, yang manakah yang paling dominan dan perlu diberikan 
perhatian? Inilah persoalan-persoalan yang cuba dijawab oleh Angela dalam buku ini. Beliau 
menggunakan pendekatan kajian psikologi bagi menjawab persoalan-persoalan ini. 


Kata kunci: GRIT, Angela Duckworth, Kejayaan Hidup, Psikologi, Usaha, Bakat, Pendirian 


Pendahuluan: Thesis Utama 


alam prakatanya, Angela 
mengetengahkan thesis utama 
buku beliau iaitu kejayaan yang 


dicapai oleh manusia dalam hidup lebih 
banyak ditentukan oleh kemahuan yang kuat 
disertai dengan sifat tidak putus asa dan kerja 
keras, ini adalah ciri utama yang 
menyebabkan manusia berjaya, dan ciri ini 
lebih penting dari pergantungan hanya 
kepada bakat semulajadi. (vii) Ini adalah 
thesis utama buku ini dan Angela kemudian 
menerangkan hasil kajian dan penelitian 
beliau. Beliau juga memulakan buku beliau 
dengan pengalaman peribadi beliau sendiri, 
kisah peribadi dalam jalan hidupnya yang 
membawanya ke puncak. Melihat semula 
hidupnya beliau berkata: 


“Saya mungkin bukan orang yang paling bijak. 
Tetapi saya akan berusaha menjadi orang yang 
paling cekal”. (vii) 


Pada bab yang 
membawakan penelitian beliau dalam latihan 
ketenteraan Amerika di West Point. Melihat 
calon-calon yang berjaya, beliau mendapati 


pertama, Angela 


orang yang berjaya mempunyai rasa tidak 
selesa dengan sifat selesa itu sendiri. 
Sebaliknya mereka sentiasa tidak berpuas hati 
dengan pencapaian diri. Mereka sentiasa 
berusaha untuk melakukan lebih, untuk 
meneroka dan memperbaiki diri. Perasaan ini 
membawa mereka ke tingkat kejayaan yang 
semakin tinggi setiap masa. Ini sebenarnya 
sesuai dengan kata pujangga yang kita ada 
hari ini bahawa “esok mestilah lebih baik dari bari 
ini, dan bari ini mestilah lebih baik dari semalam”. 


O) 


Definisi Grit 


Grit dalam naskah ini diterjemahkan sebagai 
orang yang mempunyai pendirian yang teguh. 
Grit dalam bahasa Melayu boleh 
diterjemahkan sebagai pendirian atau 


ketetapan. Beliau mendapati bahawa markah 
skor ujian akademik (yang menggambarkan 
potensi seseorang) tidak mempunyai banyak 
perkaitan dengan kekuatan pendirian 
seseorang. Misalnya, orang yang punya skor 
yang rendah, boleh berjaya jika mereka 
memiliki pendirian untuk berjaya yang kuat. 
Beliau menyimpulkan bahawa potensi adalah 
satu perkara, apa yang kita mahu lakukan 
dengan potensi tersebut adalah perkara yang 
lain. (18) Penelitian yang sama dilakukan 
olehnya kepada pelajar-pelajar sekolahnya, 
murid-murid yang pada awalnya sukar untuk 
memahami konsep akan mendapat markah 
yang lebih baik berbanding pelajar yang 
mudah memahami konsep, murid-murid 
yang ketinggalan ini menggantikan 
kekurangan mereka dengan usaha keras 
seperti mencatat nota dan bertanyakan 
soalan. (21) 


Sikap Manusia Terhadap Bakat 


Ahli psikologi telah lama cuba ingin 
menjawab soalan mengapa ada manusia yang 
berjaya dan ada yang gagal? Antara ahli 
psikologi yang mengkaji persoalan ini adalah 
Francis Galton. Dalam kajiannya, Galton 
mendapati insan-insan hebat ini mempunyai 
ciri-ciri yang membuatkan mereka hebat. (27) 
Mereka hebat dengan 3 cara: 


1. Keupayaan yang mengkagumkan 
2. Semangat yang tinggi 
3. Kemampuan untuk berusaha keras 


Perhatikan dalam 3 perkara yang disenaraikan 
Galton ini, bakat tidak termasuk di dalamnya. 


Kita sememangnya mempunyai bias terhadap 
bakat. Apabila melihat sahaja orang yang 
berjaya, otak kita terus mengasosiasikan 
kejayaan tersebut dengan bakat. Bias ini 
menurut Duckworth mempunyai kelemahan 
yang serius. Apabila kita obses dengan bakat, 
sifat-sifat lain yang sangat penting dalam 
melahirkan kejayaan terselindung disebalik 
bayang-bayang dan dianggap tidak penting. 


(41) Fokus kita terhadap bakat menganggu 
kita terhadap fokus yang sepatutnya kita beri 
keutamaan, iaitu usaha. (45) 


Dualiti Usaha Dalam Membuahkan 
Kejayaan 


Selain dari bias kita terhadap bakat, kita juga 
mempunyai bias terhadap sifat genius. 
Apabila kita melihat orang-oranya yang hebat 
dan telah berjaya, minda kita cepat 
menggolongkan mereka dalam golongan 
orang yang genius. Ini merupakan bias yang 
dilakukan minda kita tanpa kita sedar. (47) 
Apabila kita melabelkan orang yang berjaya 
sebagai genius, kita telah menutup mata 
kepada perahan keringat yang mereka 
lakukan untuk berjaya. Kita hanya melihat 
kepada hasilnya, tidak pada usaha-usaha yang 
dilakukannya untuk mendapatkan hasil 
tersebut. 


Hakikatnya, sebuah kejayaan yang kita 
nampak sebagai besar dan cemerlang itu 
merupakan kumpulan ribuan usaha-usaha, 
kemahiran dan juga tindakan-tindakan kecil 
yang dilakukan dalam tempoh masa yang 
lama. Setiap usaha-usaha kecil itu dipupuk, 
diasah kemahirannya sehingga menjadi satu 
kebiasaan. Ia bukan satu perkara yang hebat 
atau luar biasa, tetapi usaha-usaha kecil yang 
dikumpulkan dan dilakukan dengan 
konsisten sehinggalah lahirnya 
kecemerlangan. (47) Apabila kita tidak dapat 
melihat. usaha-usaha keras ini dalam 
membina pengalaman serta kejayaan, kita 
mempunyai tendensi untuk melabelkan 
mereka sebagai berbakat secara semula jadi. 
Jika kejayaan tersebut hanya mampu kita lihat 
beberapa kali sahaja dalam hidup, kita merasa 
lebih teruja, lebih magik ia kelihatan, 
contohnya persembahan atlet-atlet Olimpik 
yang dapat kita lihat 4 tahun sekali. Kita 
melihat kehebatan mereka di Olimpik, 
namun tidak melihat latihan mereka selama 4 
tahun tersebut. (49) 


Angela membawa pemikiran ahli falsafah 
German, Friedrich Wilhelm Nietzsche yang 
menyatakan bagaimana kita tidak bertanya 
bagaimana kesempurnaan itu terhasil, 
sebaliknya kita meraikan kesempurnaan itu 
seolah-olah ia hasil dengan ajaib tanpa ada 
usaha. (51) Dalam menghasilkan sebuah 
kejayaan sebenarnya usaha memainkan 
peranan yang besar dan mungkin juga paling 
besar. Menurut Angela usaha diperlukan dua 
kali, pertama kita perlu berusaha melatih 
bakat menjadi sebuah kemahiran. Kedua, kita 
perlu berusaha menggunakan kemahiran itu 
untuk mencapai pencapaian. (57) Dalam kata 
lain, kita harus berusaha sampai kita mahir, 
kemudian guna kemahiran itu untuk sesuatu 
yang produktif. 


Untuk berjaya, apa yang penting bukan kita 
berusaha keras sahaja, tetapi usaha yang 
konsisten. Kita mungkin boleh berlatih 
dengan kuat melebihi latihan atlet Olimpik, 
namun jika latihan itu dilakukan hanya selama 
satu hari, ia tidak akan menghasilkan apa-apa 
kesan. Dalam kata lain, kita juga tidak boleh 
berputus asa dalam berusaha. (65) 


Kekuatan Pendirian 


Seseorang Untuk Berjaya 


Mengukur 


Seperti yang dibincangkan tadi, konsistensi 
dalam usaha merupakan perkara yang lebih 
penting dari kekuatan usaha. Dalam erti kata 
lain, pendirian untuk berjaya lebih 
memerlukan stamina berbanding intensiti. 
(67) Untuk berjaya dalam satu bidang, kita 
mesti meminatinya dan kekal bersama minat 
itu untuk satu tempoh masa yang panjang. 
Kita perlu jatuh cinta dengan apa yang kita 
usahakan dan terus kekal mencintainya. (68- 


69) 


Apabila kita menetapkan satu cita-cita, kita 
tidak boleh sekadar berhenti di situ sahaja. 
Jika tidak ia hanya akan menjadi sebuah 
khayalan. Tetapi kita perlu merancang 
bagaimana untuk merealisasikan apa yang 
kita cita-citakan dan menilai halangan- 


halangan yang akan kita tempuhi. (83) Kita 
juga perlu merancang matlamat-matlamat 
dekat yang akan membawa kita kepada 
matlamat utama kita. Kita mempunyai masa 
dan tenaga yang terhad, oleh itu usaha kita 
perlulah difokuskan terhadap matlamat- 
matlamat kecil yang boleh menyampaikan 
kita kepada matlamat utama. (86) Kita juga 
harus mengorbankan perkara-perkara yang 
kita mahu lakukan tetapi tidak membantu kita 
dalam mencapai matlamat utama kita. 


Meningkatkan Pendirian 


Adakah bakat dipengaruhi oleh genetik? Jika 
bakat dipengaruhi oleh genetik, mungkin kita 
merasakan bahawa tiada apa yang mampu 
kita buat jika kita dilahirkan tidak berbakat. 
Menurut Angela, ya bakat dipengaruhi oleh 
genetik, namun bukan dipengaruhi secara 
total. Ia juga dipengaruhi oleh usaha dan 
pengalaman. (103) Antara contoh yang 
dibincangkan adalah ketinggian manusia. Ia 
mungkin dipengaruhi oleh genetik, tetapi ia 
juga dipengaruhi oleh usaha luar yang lain 
seperti diet permakanan ketika anak-anak 
membesar. 


Faktor-faktor luar selain genetik ini juga 
boleh mempertingkatkan prestasi dan 
pencapaian. Contohnya dalam sukan, prestasi 
sukan juga dapat meningkat dengan bantuan 
teknologi, salah satunya adalah dengan 
bantuan televisyen. Televisyen membawa 
sukan ke rumah-rumah, skil-skil permainan 
boleh dilihat dengan dekat dan berulang- 
ulang. Apabila anak-anak melihatnya mereka 
akan cuba menirunya sejak dari kecil. Ini akan 
meningkatkan kualiti sukan secara mendadak 
dari satu generasi ke generasi yang lain. (108) 


Melalui kajian Angela juga, beliau mendapati 
bahawa orang yang lebih tua memiliki 
pendirian yang lebih kuat berbanding 
generasi muda. Adakah ini merupakan 
perbezaan generasi atau merupakan kesan 
kematangan seseorang? Angela cenderung 
dengan idea bahawa perkembangan dan 


peningkatan pendirian adalah kejayaan 
seseorang menemukan falsafah hidup. Apa 
yang hendak dilakukan dalam hidup ini? Bagi 
beliau ini adalah titik di mana seseorang akan 
mula menetapkan pendirian mereka. (110- 
111) 


Kita akan matang dengan pengalaman hidup. 
Antaranya adalah fenomena suka bertukar 
kerja, kita akan dapati bahawa kita tidak 
merasa puas apabila selalu bertukar kerja 
kerana kita tidak dapat menjadi pakar dalam 
sesuatu bidang. Apabila kita bertukar kerja, 
kita berubah dari berpengalaman kepada 
kembali wovice. Kita mungkin seronok belajar 
perkara baharu, tetapi bagi Angela menjadi 
pakar dalam sesuatu bidang lebih memuaskan 
hati. Untuk menjadi pakar dalam satu bidang 
kita perlu setia dan konsisten dalam bidang 
tersebut dalam satu tempoh yang lama. (113) 


Ketetapan pendirian (Grit) bukanlah sesuatu 
yang statik, ia boleh dilatih dan dipupuk 
untuk ditingkatkan. (116) Kajian Angela 
mendapati bahawa individu-individu yang 
berjaya yang mempunyai Grit yang tinggi 
mempunyai empat aset psikologi yang sama 
iaitu minat, latihan, tujuan, dan harapan. 
(117-119) 


Pengaruh Minat Dalam Mencapai 
Kejayaan 


Minat merupakan aset pertama menurut 
Angela yang mempengaruhi Grit seseorang. 
Menjumpai minat bukanlah sesuatu yang 
boleh kita lakukan dengan mudah dalam 
sekelip mata. Sebaliknya orang-orang yang 
berjaya menerokai pelbagai jenis minat, 
mencuba satu persatu, hinggalah mereka 
menjumpai sesuatu yang betul-betul mereka 
minati dan konsisten bersamanya hingga 
berjaya. (128) Oleh itu, kita juga perlu 
meneroka pelbagai perkara untuk mencari 
minat kita sebelum memilih satu yang akan 
kita pegang dalam hidup kita. 


Terdapat banyak mitos yang salah perihal 
minat. Dalam karier misalnya, ada yang 
mengatakan kita akan kenal dan jatuh cinta 
pada sebuah kerja secara tiba-tiba dan pantas. 
Namun hakikatnya untuk mencintai sesebuah 
kerja kita perlu melaluinya dengan lama, 
memahaminya, belajar selok beloknya, dan 
lama kelamaan minat muncul akan kemahiran 
tersebut. Kita menghargai karier tersebut 
setelah memahami kehalusan, fungsi dan 
keseniannya. (132) Minat juga tidak 
semestinya merupakan cetusan dalaman 
semata-mata, ia juga boleh tercetus hasil dari 
interaksi kita dengan dunia luar. (134) 


Perkembangan minat ini boleh mengambil 
masa bertahun-tahun untuk dibangunkan. 
Pada tahun-tahun awal dalam perkembangan 
minat ini kita memerlukan sokongan luar, 
dari keluarga, kawan, jurulatih, guru, yang 
memberi kita galakan untuk terus meneroka 
minat kita. Proses perkembangan minat ini 
memerlukan masa, usaha, tenaga, disiplin dan 
pengorbanan. (138) 


Pengaruh Latihan Dalam Grit 


Untuk berjaya dalam sesuatu bidang, selepas 
mempunyai minat terhadap sesuatu perkara. 
Kita memerlukan latihan yang berterusan 
dalam mengembangkan minat tersebut dan 
membentuknya menjadi satu kemahiran. 
Latihan yang dibuat tidak boleh dibuat secara 
kehendak kita. 
Sebaliknya latihan yang membawa kepada 


bersahaja mengikut 
kejayaan adalah latihan yang tersusun dan 
mempunyai objektif. (155) 


Saya pertama kali mengenali Angela adalah 
melalui TED Talk beliau. Dalam 
memperbahaskan perihal latihan ini, beliau 
ada membincangkan TED Talk tersebut. 
Ucapan beliau yang kelihatan yakin dan 
mengkagumkan itu sebenarnya bukanlah satu 
ucapan spontan. Ia sebenarnya menjalani 
latihan yang banyak, bersama ahli keluarga, 
juga sesi rehearsal bersama panel TED sendiri. 


Apa yang kita lihat di Youtube adalah hasil 
latihan tersebut. (169) 


Latihan yang dijalankan perlu menjadi sebuah 
rutin yang berjadual. Contohnya kita 
menetapkan tempat dan masa latihan kita. Ini 
penting agar latihan tersebut menjadi 
automatik dan kita tidak perlu berfikir 
tentang banyak perkara dan hanya fokus pada 
latihan. Jika sebagai contoh, kita sering 
memikirkan perihal lokasi, kita mungkin akan 
mengorbankan banyak masa dan fokus kita. 
Namun jika ia sudah tetap dan rutin, maka 
fokus kita akan automatik tertumpu pada 
latihan kita. (177) 


Mempunyai Tujuan: Membentuk 
Konsistensi Dalam Pendirian 


Selepas minat dan latihan, apa yang 
menyebabkan seseorang itu terus setia 
mengerah tenaga melakukan sesuatu perkara 
adalah tujuan. Apa yang dilakukan itu mesti 
mempunyai tujuan yang lebih besar dari 
dirinya sendiri. Dalam erti kata lain, apa yang 
dilakukan mestilah bermanfaat untuk orang 
lain. Dalam erti kata lain, bermula dari minat 
peribadi, diasah dengan latihan tersusun, 
kemudian kemahiran itu digunakan dengan 
tujuan membantu orang lain. Ini adalah 
menurut Angela sebagai komponen penting 
yang membentuk pendirian. (181) Apabila 
kita mempunyai tujuan untuk orang lain, kita 
merasakan apa yang kita usahakan itu sebagai 
perkara yang besar, dan berbaloi dilaburkan 
usaha dan pengorbanan untuk mengatasi 
semua cabaran, halangan dan kekecewaan. 
(182) 


Mempunyai tujuan yang betul ini akan 
menyebabkan pekerjaan yang sama dirasakan 
dengan berbeza. Sebagai contoh pekerjaan 
guru. Jika kita tanya guru apakah erti menjadi 
guru, mungkin ada yang mengatakan kerja 
guru adalah mengajar. Ini adalah tujuan 
sekadar untuk memenuhi keperluan diri dan 
punya pekerjaan. Kedua, mungkin ada yang 
menganggapnya sebagai karier, tujuannya 


adalah kepuasan diri dan status sosial. Ketiga, 
mungkin ada yang menjawab menjadi guru 
bererti membentuk generasi baru manusia 
agar mereka dapat memakmurkan bumi. Jadi 
jawapan ketiga ini adalah tujuan besar yang 
mengambil kira manfaat orang lain. 
Walaupun tugas semuanya adalah sama, 
tujuan akan menjadikan pengalaman itu 
berbeza, serta melahirkan bentuk usaha yang 
bereza. (193) 


Harapan Menguatkan Pendirian 


Selepas minat, latihan, dan tujuan, apa yang 
menyebabkan kita terus cekal dan tekal 
adalah harapan. Mempunyai harapan bererti 
usaha kita mampu mengubah masa depan. 
Namun ia tidak mempunyai hubungan 
dengan nasib, kerana nasib tidak mampu kita 
kawal, jika nasib tidak menyebelahi kita, kita 
mampu mengawal usaha kita, dan kita mesti 
berani untuk bangkit semula. (215) Dengan 
harapan, kita sentiasa berusaha untuk 
memperbaiki keadaan kita, dengan usaha ini 
kita berpeluang untuk menemui kejayaan, 
sebaliknya jika kita merasakan kita tiada 
harapan, kita tidak akan berusaha, dan sudah 
tentu kita tidak akan berjaya. (227) 


Orang yang tidak mempunyai harapan adalah 
orang yang berfikiran statik, mereka 
merasakan tidak ada aapa yang dapat dibuat 
bagi mengubah keadaan. Sebaliknya orang 
yang berjaya adalah orang yang berfikiran 
berkembang, mereka percaya dengan usaha 
kita mampu meningkatkan kebijaksanaan dan 
potensi diri. (230) Dalam hal ini, kita dapat 
melihat pemikiran seseorang berdasarkan 
bahasa yang digunakan, menghadapi 
kegagalan misalnya, pemikiran statik akan 
mengatakan “Tak mengapa sekurang-kurangnya 
kita sudah cuba”, 


berkembang pula akan mengatakan “apa yang 


orang yang berfikiran 


kita boleh pelajari dari kegagalan ini, bagaimana 
kita boleh mencuba cara lain untuk berjaya”. (233) 
Orang yang berjaya bukan sahaja tahu 
bagaimana untuk berjaya, mereka juga tahu 


bagaimana untuk gagal. Maksudnya mereka 
tahu apa yang perlu dilakukan selepas gagal, 
iaitu bangkit dan berusaha lagi. (244) 


Orang yang berjaya juga tahu untuk meminta 
bantuan... Walaupun kita mempunyai 
semuanya termasuk harapan, tetapi ada 
masalah-masalah yang memerlukan kita 
untuk meminta bantuan. Tidak ada orang 
yang berjaya bersendirian, di sebalik kejayaan 
mereka pasti ada insan-insan lain yang 
sentiasa menyokong dan membantu mereka. 


(250) 


Membina Grit: Pengaruh Luar Yang 
Membantu Pembentukan Pendirian 


Seperti yang telah dibincangkan, pendirian 
atau apa yang disebut sebagai Grit 
merupakan sesuatu yang boleh 
dipertingkatkan, oleh itu sebenarnya ia adalah 
kualiti yang boleh dilatih dan dipupuk. Kita 
telah membincangkan perkara-perkara 
dalaman seperti minat, latihan, tujuan dan 
harapan. Faktor luaran juga sebenarnya 
mampu membantu kita membentuk Grit. 
Dengan bantuan orang luar, ia boleh 
disokong dan dikembangkan dengan kasih 
sayang. (257) 


Orang pertama yang dapat membantu kita 
membina pendirian adalah ibu dan bapa. 
Angela. membahaskan setiap ibu bapa 
mempunyai sl mereka sendiri dalam 
membesarkan anak-anak. Ada yang bersifat 
mengongkong dan diktatorial, ada juga yang 
bersifat lebih terbuka dan permisif. Namun 
menurut beliau, kita boleh menggunakan siyle 
yang kita rasakan sesuai. Namun apa yang 
penting adalah ia dilakukan dalam bentuk 
yang menyokong, kita boleh menyokong 
dengan tegas atau lembut. tetapi pastikan 
anak-anak memahami bahawa kita sedang 
menyokong mereka untuk berjaya. (262) 
Malah menurut Angela, kita mempunyai 
lebih pilihan dari sekadar memilih syy/e yang 
diktatorial atau permisif, ia bukan binari, kita 
boleh memilih untuk menggunakan kedua- 


duanya. Sekali lagi, dengan syarat ia 
digunakan dalam bentuk yang menyokong. 
P2) 


Mengapa anak-anak perlu memahami 
bahawa kita sedang menyokong mereka? 
Kerana menurut Angela, mesej yang diterima 
oleh anak-anak itu lebih penting dari mesej 
yang disampaikan oleh ibubapa. Dalam kata 
lain, apa yang difahami oleh anak-anak itulah 
yang utama, manakala cara penyampaian 
mesej itu tidaklah begitu penting, ia tidak rigid, 
dan boleh disesuaikan mengikut keadaan. 
Apa yang penting adalah pengalaman anak- 
anak itu, yang akan membentuk dirinya 
menjadi orang yang mempunyai Grit dalam 
kehidupan. (275) 


Ekosistem Luar Selain Ibu Bapa 


Ada satu peribahasa Afrika perihal 
membesarkan anak-anak berbunyi "It takes a 
village to raise a child". Sebenarnya bukan ibu 
bapa sahaja yang mencorak watak pendirian 
anak-anak. Hal ini kerana ada orang yang 
tidak mempunyai ibu bapa juga boleh berjaya. 
Oleh itu, pembentukan pendirian atau Grit 
turut disumbang oleh orang dewasa lain 
seperti guru, jurulatih, dan masyarakat 
kolektifnya 
bertanggungjawab membentuk generasi akan 
datang. (280) Ini merupakan ekosistem 


sekeliling. Kita secara 


dimana seorang anak itu membesar, 
termasuklah rakan-rakan. Ekosistem ini 
menunjukkan pada anak apa yang mungkin 
dicapai dan bagaimana untuk mencapai 
kemungkinan tersebut. (287) 


Salah satu cara untuk membina karakter 
pendirian dalam diri anak-anak adalah 
melibatkan mereka dalam aktiviti ko- 
kurikulum di luar sekolah seperti kelas musik, 
kelab sukan, kelab catur, kelas kemahiran, 
yang memerlukan mereka berlatih secara 
tersusun dengan panduan instruktor atau 
jurulatih. Ini akan melatih mereka untuk 
fokus dan memberi komitmen dalam jangka 
masa panjang. (290,293) 


Setiap dari kita sebenarnya lahir dengan 
potensi, yang membezakan kita adalah usaha 
keras dan pendirian yang tetap, bagi yang 
sanggup melabur tenaga dalam membangun 
potensi, serta cekal konsisten akan beroleh 
kejayaan. (307) Dengan latihan kita dapat 
belajar untuk lebih tekun membangun 
potensi. (312) 


Adakah Mempunyai Grit Bermakna Kita 
Tidak Boleh Berhenti 


Seperti yang kita bahaskan dalam soal minat. 
Ia perlu diteroka, kita boleh beralih kepada 
perkara lain jika sesuatu itu tidak sesuai bagi 
kita. Adakah ini kontradiksi? Bukankah kita 
harus berusaha tanpa putus asa? Menurut 
Angela, semasa mencari kita memang boleh 
berhenti. Tetapi kita mestilah berhenti di titik 
semulajadi, bukan ditengah jalan. Bukan kita 
berhenti apabila dimarahi atau menghadapi 
cabaran. Sebagai contoh, kita mencuba 
berlatih bermain musik, kita tidak berhenti 
selagi kita masih membayar duit tuisyen 
pengajian, atau selepas kita selesai dalam satu 
pertandingan. Kita berhenti pada titik 
semulajadi dan fokus terhadap perkara lain 
yang menarik minat kita. (314) 


Grit Sebagai Budaya 


bukanlah 
bermaksud kebiasaan yang dipisahkan 


Menurut) Angela, budaya 


dengan batas geografi atau politik. Sebaliknya 
sebuah norma yang dikongsi oleh 
sekumpulan individu atau masyarakat. (319) 
Sesuatu budaya mempunyai pengaruh yang 
besar pada individu. Sebagai contoh, kita 
masuk ke asrama di mana semua orang 
bangun awal untuk pergi ke kelas, kita akan 
dengan senang bangun bersama untuk tidak 
merasa ketinggalan. Sebaliknya jika kita di 
rumah sendirian, kita akan bangun lewat, itu 
adalah pengaruh budaya. (322) 


Cara yang paling mudah untuk membentuk 
pendirian adalah berada di sekeliling orang 


yang berpendirian. Ia lebih mudah dari 
melakukan sendiri semuanya secara 
bersendirian. Apabila kita bergaul dengan 
orang yang berpendirian dalam tempoh masa 
yang panjang, budaya ini boleh menjadi tabiat 
diri kita seterusnya membentuk identiti. (323) 
Identiti ini akan mempengaruhi cara kita 
membuat keputusan. Kebiasaannya orang 
membuat keputusan dengan menilai kos dan 
faedah, jika kos tinggi faedah sedikit, biasanya 
ia tidak dipilih. Namun dengan identiti, cara 
kita membuat keputusan berbeza, kita 
mungkin akan menyukai sesuatu perkara 
yang sukar dan mencabar, bukan kerana kos, 
tapi identiti. (324) 


Adakah Grit Adalah Segala-galanya? 


Tentulah tidak. Ada pelbagai benda lain yang 
lebih penting dari pendirian. Contohnya jika 
kita perlu memilih antara pendirian dan 
kebaikan, tentulah kita harus memilih yang 
baik meskipun bertentangan dengan 
pendirian asal kita. Menurut Angela, dari hasil 
kajian didapati karakter utama yang sering 
digunakan dalam menilai orang lain adalah 
moraliti, bukan Grit. (359) Sebagai contoh, 
kita pasti tidak kisah jika jiran kita adalah 
orang yang pemalas, tetapi kita mungkin 
terganggu jika jiran kita tidak bermoral. 


Selain itu, ada kalanya kita mempunyai Grit 
tetapi tidak mendapat peluang. Ini juga perlu 
dilihat. Kita semua mempunyai limitasi, 
bukan sekadar limitasi bakat dan kebolehan, 
tetapi juga limitasi dari segi peluang yang ada 
buat kita. Hal ini tentu sahaja penting, kita 
perlu memberikan peluang kepada semua 
orang untuk berjaya. (361) Untuk berjaya juga 
banyak faktor-faktor lain yang 
mempengaruhi, termasuklah kecerdasan 
emosi, bakat fizikal, kepintaran, ketekunan, 
kawalan impuls, imaginasi, kreativiti, dan 
bermacam-macam lagi. Namun bagi Angela, 
Grit adalah yang paling siknifikan, yang 
mengekalkan seseorang dalam perjalanan 
panjang menuju kejayaan. (384) 

